stanford-oval/wikipedia huggingface dataset:
Grimmest Hits

| Grimmest Hits Black Label Society |
| --- | --- | --- |

Studioalbumin tiedot
 Julkaistu: 19. tammikuuta 2018
 Tyylilaji: heavy metal
 Kesto: 55.52
 Levy-yhtiö: E1 Music
Listasijoitukset
  50. (albumilista)    5. (fyysinen albumilista)
Black Label Societyn muut julkaisut
| Catacombs of the Black Vatican 2014 | Grimmest Hits 2018 | Doom Crew Inc. 2021 |
Grimmest Hits on heavy metal -yhtye Black Label Societyn kymmenes studioalbumi. Se julkaistiin 19. tammikuuta 2018 levymerkillä E1 Music.
Kappaleet

Trampled Down Below – 5.04
Seasons Of Falter – 4.00
The Betrayal – 3.48
All That Once Shined – 3.54
The Only Words – 5.29
Room Of Nightmares – 2.31
The Love Unreal – 6.00
Disbelief – 5.28
The Day That Heaven Had Gone Away – 6.12
Illusions Of Peace – 4.07
Bury Your Sorrow – 4.41
Nothing Left To Say – 4.22
Kokoonpano

Zakk Wylde - laulu, kitara
John DeServio - basso
Dario Lorina - kitara
Jeff Fabb - rummut
Arvostelut

Imperiumi: 5½/10
Kaaoszine:
Metalliluola: 7+/10
Soundi:
Aiheesta muualla

Grimmest Hits Discogsissa. (englanniksi)
Albumi Grimmest Hits Encyclopaedia Metallum -sivustolla (englanniksi)
Hans Olav Lahlum

| Hans Olav Lahlum |
| --- | --- |
 Lahlum vuonna 2011.
Henkilötiedot
Syntynyt: 12. syyskuuta 1973 (ikä 51) Mo i Rana, Norja
Ammatti:  kirjailija, historioitsija, poliitikko
Aiheesta muualla
Löydä lisää kirjailijoitaKirjallisuuden teemasivulta
Hans Olav Lahlum (s. 12. syyskuuta 1973 Mo i Rana) on norjalainen historioitsija, kirjailija, šakinpelaaja, yhteiskunnallinen keskustelija ja paikallispoliitikko. Lahlum on kirjoittanut muun muassa poliitikkojen elämäkertoja ja rikosromaaneja. Hän kuuluu Sosialistiseen vasemmistopuolueeseen.
Vuonna 2013 Lahlum teki maailmanennätyksen, kun Verdens Gang -sanomalehden Mads A. Andersen haastatteli häntä yhtäjaksoisesti yli 30 tuntia.
Aiheesta muualla

Kuvia tai muita tiedostoja aiheesta Hans Olav Lahlum Wikimedia Commonsissa
Haapaniemi (Rantasalmi)

Haapaniemi on kylä Etelä-Savossa Rantasalmen kunnassa.
Haapaniemessä toimi Suomen ensimmäinen maavoimien upseerikoulu (vuorotellen nimillä Haapaniemen sotakoulu, Haapaniemen Kadettikoulu ja Haapaniemen Kenttämittauskoulu) vuosina 1780–1819. Haapaniemen kartano on eräs nimellä Rantasalmen kartanot tunnetuista, Museoviraston valtakunnallisesti merkittäviksi arvioimista rakennetun kulttuuriperinnön (RKY) kohteista Suomessa.
Aiheesta muualla

Haapaniemen kadettikoulun historiaa
Hailakandin piirikunta

Hailakandin piirikunta (assamiksi হাইলাকান্দি জিলা, Hāilākāndi jilā, bengaliksi হাইলাকান্দি জেলা, Hāilākāndi jelā) on yksi Intian Assamin osavaltion 27 piirikunnasta. Piirikunta rajautuu lännestä Karimganjin piirikuntaan, koillisesta Cacharin piirikuntaan ja kaakosta Mizoramiin.
Haminan kaupunginmuseo

Haminan kaupunginmuseo
Haminan kaupunginmuseo on kaupungin hallinnoima museo Haminassa. Museo esittelee perusnäyttelyssä Haminan historiaa, jonka lisäksi museossa on vaihtuvia näyttelyitä. Haminassa muita kaupungin omistamia museoita ovat Kauppiaantalomuseo ja Vehkalahden kylämuseo.
Historia

Haminan kaupunginmuseo sijaitsee noin vuonna 1760 valmistuneessa rakennuksessa, jonka rakennutti tullipäällikkö Herman von Brummer. Se on Haminan ensimmäinen yksityiseen käyttöön valmistunut rakennus. Talo on toiminut aikojen saatossa yksityisasuntona, meritullikamarin pakkahuoneena, leipomo-kahvilana, räätälin liikkeenä ja teollisessa käytössä. Venäjän keisarinna Katariina II ja Ruotsin kuningas Kustaa III kävivät rakennuksessa kolmen päivän ajan neuvotteluja kesällä 1783. Tästä kohtaamisesta kertova muistokyltti on kiinnitetty rakennuksen kadunpuoleiseen seinään.
Museotoiminta

Haminan kaupunginmuseo aloitti toimintansa rakennuksessa vuonna 1957. Rakennuksen remontti valmistui vuonna 2007.
Museon nykyinen pysyvä näyttely Aikakausia ja aikalaisia avattiin viimeistelyineen keväällä 2021. Haminan kaupunginmuseon pysyvä näyttely käsittelee Haminan alueen historiaa kivikaudelta nykypäivään esineiden, seinätekstien ja valokuvien avulla. Museon pysyvässä näyttelyssä esillä on myös biedermeyer -ajan sisustusinteriööri sekä Katariinan kamari, joka kertoo esineiden, elävien taulujen, shakkipelin ja kokeiltavien vaatteiden kautta Katariina II:n ja Kustaa III:n tapaamisesta Haminassa vuonna 1783.  Museossa järjestetään tilaus- ja yleisöopastuksia. Rakennuksen yläkerrassa on luennoilla, kokoontumisissa, työpajoissa ja esityksissä käytettävä noin 50 hengen tila Vintti. Museon alakerrassa sijaitsevat museokauppa ja Haminan historian käsikirjasto, jonka teoksia voi lukea museon tiloissa, mutta joita ei lainata ulos.
Haminan kaupungin museot

Haminan kaupungin museot on ammatillinen museo ja Kymenlaakson vanhin museo (perustettu vuonna 1903). Museo hallinnoi Haminan kokoelmaa, jossa on noin 22 000 esinettä ja noin 6000 valokuvaa, sekä Vehkalahden suljettua kokoelmaa, joka sisältää esineitä ja valokuvia. Kokoelmat sisältävät muun muassa kaupunkikulttuuriin, kouluihin, elinkeinoihin ja vaatetukseen liittyvää materiaalia ja niitä esitellään kaupungin museoiden näyttelyissä.  Museot tallentaa Haminan ja Vehkalahden muistitietoa ja esittelee toiminnassaan alueen menneisyyttä sekä dokumentoi nykyisyyttä. Haminan kaupungin museoiden museokohteissa järjestetään opastuksia ja tapahtumia ja Museot osallistuu aktiivisesti myös Haminan kaupungin tapahtumiin.
Haapaniemi (Hirvensalmi)

Haapaniemi on Hirvensalmen kirkonkylän etelärannassa sijaitseva niemenkärki ja sitä ympäröivät alueet. Haapaniemessä sijaitsee muun muassa Hirvensalmen vanhainkoti ja lasten päivähoitopaikka sekä yksi Hirvensalmen kolmesta hakelämpökeskuksesta. Terveysasema toimi haapaniemellä, mutta muutti kesällä 2020 kunnantalon läheisyyteen. Haapaniemi sijoittuu Haapaniementien, Heikinniementien ja Sysmälänniementien varrelle. Sysmälänniementie rakennettiin vasta 1990-luvun loppupuolella ja sinne on siitä lähtien rakennettu uusia yksikerroksisia omakotitaloja. Sysmälänniementie on saanut nimensä Sysmälän pappilan mukaan, jonka maihin kuului alueita Haapaniemestä. Kartassa näkyvää Puistotietä ei ole vielä rakennettu. Rannassa on monia venevajoja, mutta uimarantaa ei ole. Hiihtoa ja lenkkeilyä voi harrastaa pururadalla, jonka eteläiset osat ulottuvat Haapaniemeen asti.
Aiheesta muualla

http://map3.centroid.fi/mikkelinseutu (Arkistoitu – Internet Archive)
Gunnerales

| Gunnerales |
| --- | --- |
 Värigunnera (Gunnera tinctoria)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Eudicots
Lahko::  Gunnerales  Takht.
Katso myös
   Gunnerales Wikispeciesissä   Gunnerales Commonsissa 
Infobox OKNimi-testi OK: 
Gunnerales on pieni, vain kaksi heimoa käsittävä kaksisirkkaislahko. Lahkon kasvit eivät ole ulkoasultaan mitenkään toistensa kaltaisia. Gunnerakasvit (Gunneraceae) ovat reheviä ja isokokoisia ruohoja, kun taas lahkon toisessa heimossa Myrothamnaceae on kaksi aromaattista ja pihkaa erittävää kuivakkopensaslajia.
Molekyylirakenteisiin perustuvat syyt ovat johtaneet heimojen yhdistämisen samaan lahkoon, ja on jopa ehdotettu, että ne voitaisiin yhdistää yhdeksi heimoksi. Yhteistä niille on ellaghapon esiintyminen, ainakin kolmiaukkoiset nivelet, siiviläputkien plastidien proteiinikiteet ja tärkkelys, varren ytimen vahvikesolukkoiset väliseinät, hammaslaitaiset, kourasuoniset ja korvakkeelliset lehdet, pienet ja lähes kehälehdettömät kukat, jotka ovat yksineuvoisia ja sijaitsevat kaksikotisesti.
Heimot

Gunneraceae – gunnerakasvit
1 suku (gunnerat Gunnera), 40–50 lajia Etelämeren ympärysmaissa, Afrikassa ja Madagaskarilla.
Myrothamnaceae
1 suku (Myrothamnus), 2 lajia Afrikassa ja Madagaskarilla.
HMS Umeå (T137)

| HMS Umeå |
| --- | --- |
 HMS Umeån vaakunakilpi

Aluksen vaiheet
Rakentaja:  Karlskronavarvet
Laskettu vesille:  15. tammikuuta 1975
Palveluskäyttöön:  15. toukokuuta 1975
Poistui palveluskäytöstä:  5. marraskuuta 1998
Tekniset tiedot
Uppouma:  230 t
Pituus:  43,6 m
Leveys:  7,1 m
Syväys:  2,4 m
Koneteho:  3 x Rolls-Royce Proteus -kaasuturbiinia, 12 750 hv
Nopeus:  40 solmua
Miehistöä:  30
Aseistus
Aseistus:  1 x Bofors 57 mm allmkan 7101 2 x ksp M/58 6 x 53,3 cm M/70 torpedoputkea tyypin 613 torpedoille  30 x miinaa 2 x 57 mm lysraketställ
HMS Umeå (runkonumerot T137 ja R137) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.
Valmistus

Alus tilattiin Karlskronan laivastontelakalta. Se laskettiin vesille 15. tammikuuta 1975 ja liitettiin laivastoon neljä kuukautta myöhemmin 15. toukokuuta.
Palvelus

Alus poistettiin palveluksesta 5. marraskuuta 1998.
Haltioletto

Haltioletto
| --- | --- |
Sijainti:  Kittilä Suomi
Vesialue:  Jerisjärvi 
Ikä:  Historiallinen aika 
| --- | --- |
Luokitus:  Rekisteröity arkeologinen kohde Suomessa 
muokkaa - muokkaa wikitekstiä - muokkaa Wikidataa
Haltioletto on pieni hautasaari Kittilässä, Jerisjärven koilliosassa. Saari on halkaisijaltaan noin 20 metriä. Haltioletto on perimätiedon mukaan ollut lappalaisten uhripaikka ja kalmisto. Siellä on havaittu kaksi selvää kesähaudan kuoppaa ja muutamia muita painaumia.
Saari on kokonaisuudessaan muinaismuistolain perusteella rauhoitettu kiinteä arkeologinen muinaisjäännös. Maihinnousu saarelle ja siellä liikkuminen on kielletty ympäri vuoden kulumisherkän luonnon ja muinaishistoriallisten arvojen suojelemisen takia. Saari on mainittu rauhoitusalueena läheisen Pallas-Yllästunturin kansallispuiston järjestyssäännössä ja rajoitusvyöhykkeenä puiston ohjeissa
HMS Undaunted (R53)

| HMS Undaunted |
| --- | --- |
 HMS Undaunted 1944

Aluksen vaiheet
Rakentaja:  Cammell Laird, Birkenhead
Kölinlasku:  8. syyskuuta 1942
Laskettu vesille:  19. heinäkuuta 1942
Palveluskäyttöön:  3. maaliskuuta 1944
Poistui palveluskäytöstä:  1974
Loppuvaihe:  uponnut maalilaivana 1978
Tekniset tiedot
Uppouma:  1 806 t (standardi) 2 091 t (max)
Pituus:  111 m
Leveys:  10,9 m
Syväys:  3 m
Koneteho:  40 000 hv
Nopeus:  37 solmua (69 km/h)
Miehistöä:  180
Aseistus
Aseistus:  4 × QF 4,7" Mk XII CP Mk XXII -asennuksina 2 × Bofors 40 mm kaksiputkisena Mk IV asennuksena 2 × Oerlikon 20 mm kaksiputkisena Mk V asennuksena 2 × Oerlikon 20 mm yksiputkisina Mk III asennuksina 8 × 21" (533 mm) torpedoputkea
HMS Undaunted (viirinumerot R53 ja F53) oli Britannian kuninkaallisen laivaston U-luokan hävittäjä toisessa maailmansodassa ja sen jälkeen tyypin 15 nopeaksi sukellusveneentorjuntafregatiksi muutettuna viirinumerolla F53.
Valmistus

Alus tilattiin huhtikuussa 1941 sota-ajan hätäohjelmassa (engl. War Emergency Programme) Cammell Lairdilta Birkenheadistä, missä köli laskettiin 8. syyskuuta 1942 telakkanumerolla 11104. Alus laskettiin vesille 19. heinäkuuta 1943 ja valmistui 3. maaliskuuta 1944.
Palvelus

Alus upposi maalilaivana marraskuussa 1978.
Guénéibe

| Guénéibe |
| --- | --- |
 Guénéibe
 Koordinaatit: 15°17′1″N, 7°5′10″W 
Valtio:  Mali
Alue:  Koulikoron alue
Piiri:  Naran piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  2 925 km²
Väkiluku (2009):  8 800
Infobox OKVirheellinen NIMI-arvo: 
Guénéibe on maalaiskunta ja sen keskuskylä Koulikoron alueen Naran piirissä Malissa. Se sijaitsee lähellä Mauritanian rajaa 30 kilometriä Narasta koilliseen. Kunnassa on 8 800 ja kylässä 1 400 asukasta (vuonna 2009).
Guénéiben kunnan pinta-ala on arviolta 2 925 neliökilometriä. Se rajoittuu idässä ja etelässä Naran piirin Guirén ja lännessä Naran kuntiin sekä pohjoisessa Mauritaniaan.
Kuntaan kuuluu 18 kylää. Asukkaat ovat etupäässä maureja. Lisäksi on soninkeja, bambaroita ja fulbeja. Vallitseva uskonto on islam.
Paikallisia elinkeinoja ovat maanviljely, karjanhoito, käsityöammatit ja pienimuotoinen kaupankäynti. Tärkeimmät viljelykasvit ovat hirssi, lehmänpapu, maapähkinä ja hibiskus. Kotieläimiä ovat naudat, lampaat, aasit, hevoset ja vähäisessä määrin kamelit. Väliaikaisilla lammilla harjoitetaan kalastusta.
HMS Dreadnought (1906)

| HMS Dreadnought |
| --- | --- |
 HMS Dreadnought

Aluksen vaiheet
Rakentaja:  Portsmouthin telakka
Kölinlasku:  2. lokakuuta 1905
Laskettu vesille:  10. helmikuuta 1906
Poistui palveluskäytöstä:  myyty romutettavaksi 9. toukokuuta 1921
Tekniset tiedot
Uppouma:  18 420 t
Pituus:  160 m
Leveys:  25 m
Syväys:  8 m
Koneteho:  22 500 hv (17 MW)
Nopeus:  21 solmua (39 km/h)
Miehistöä:  695-773
Aseistus
Aseistus:  10 × 12" (305 mm) tykkiä kaksoistykkitorneissa 27 × 4" (102 mm) tykkiä 5 × 18" (457 mm) vedenalaista torpedoputkea
HMS Dreadnought oli Britannian kuninkaallisen laivaston taistelulaiva, joka valmistuessaan vuonna 1906 edusti sotalaivatekniikan vallankumousta. Se oli varustettu kymmenellä 12 tuuman (305 mm) tykillä toisin kuin vanhat linjalaivat, joissa aseistus koostui useista erilaisista tykeistä. Se oli myös ensimmäinen suuri sota-alus, joka liikkui höyryturbiinien voimalla. Tämän vuoksi se oli luokkansa nopein alus. Dreadnought oli niin mullistava, että se teki kerralla vanhentuneiksi kaikki sitä edeltäneet sota-alukset. Sitä seuranneita taistelulaivoja kutsuttiin yleisesti dreadnoughteiksi. Aluksen esittely laukaisi myös suurvaltojen välillä asevarustelun kierteen, "suuren laivastokilvan", joka päättyi ensimmäiseen maailmansotaan. Ensimmäisen maailmansodan syttyessä Britannian Kuninkaallisella laivastolla oli dreadnoughteja 17 ja Saksan keisarikunnan laivastolla 9.
Taustaa

Alustyypin kehitykseen vaikutti merkittävästi Venäjän keisarikunnan laivaston tuho japanilaisia vastaan Tsushiman taistelussa 1905 Venäjän-Japanin sodassa. Taistelun tuloksena todennettiin, että ainoastaan ensisijaisen patterin tulella oli taistelussa merkitystä, ja pienemmät tykit vain vaikeuttivat tulen havainnointia ja tulenjohtoa. Taistelua sitä paitsi käytiin kevyempien tykkien kantomatkan (12 km) ulkopuolella. Yhdysvallat, Japani ja Britannia ymmärsivät tämän ja alkoivat kehitellä aluksia, jotka kantoivat vain järeitä tykkejä.
Suunnittelu

Dreadnoughtin suunnitteli ensimmäisen merilordin Sir John "Jackie" Fisherin johtama komitea, jonka hän kokosi joulukuussa 1904. King Edward VII -luokan suunnitelleet Deadman ja Narbeth olivat esittäneet samana vuonna, että aluksiin tuli saada raskaampi aseistus esittäen 12 tuuman pääaseistuksen käyttöönottoa Lord Nelson-luokan aluksissa.
Aluksen panssaroinniksi tuli 280–100 millimetrin panssarivyö, 280 millimetriä tuliasemissa, tornien etupanssarointina ja komentosillalla. Aluksen kannen panssarointi oli 76–35 millimetriä. Sen pääaseistus koostui viidestä kaksoistykkitornista, joihin asennettiin 12 tuuman 45 pituuskaliiperin Mk X -tykit. Apuaseina olivat 24–27 QF 12 naulan 18 cwt -laivatykkiä (76 mm), joista kymmenen oli asennettu pareittain tykkitornien katoille ja neljätoista aluksen rakenteisiin. Keveiden tykkien määrä laskettiin kymmeneen 1916. Alukselle oli asennettu lisäksi viisi 18 tuuman torpedoputkea, joista neljä oli laidoilla ja yksi perässä. Perässä ollut torpedoputki poistettiin 1916.
Aluksen voimanlähteenä oli neljään akseliin kytketyt Parsons-turbiinit, joiden käyttövoimaksi tarvittava höyry tuotettiin 18 Babcock & Wilcox -kattilalla. Koneisto tuotti 23 000 hevosvoimaa, millä saavutettiin 21 solmun nopeus. Aluksella oli hiiltä varastoituna kaikkiaan 2900 tonnia ja öljyä 1 120 tonnia. Kymmenen solmun nopeudella aluksen toimintasäteenä oli 6 620 merimailia.
Alus rakennettiin ennen näkemättömällä nopeudella ja se valmistui neljäntoista kuukauden kuluttua kölinlaskusta joulukuussa 1906, vaikka julkisuuden vuoksi koeajot aloitettiin jo paria kuukautta aiemmin.
Palvelus

Vuosina 1907–1912 alus oli Kotilaivaston (engl. Home Fleet) lippulaivana. Nopeampia, raskaammin aseistettuja ja vahvemmin panssaroituja taistelulaivoja laskettiin kuitenkin vesille koko ajan, ja vuonna 1910 alus alkoi jo olla vanhentunut. Se oli haavoittuva etenkin torpedohyökkäyksille. Ensimmäisen maailmansodan puhjetessa alus oli Scapa Flowssa 4. taistelulaivueen lippulaivana Pohjanmerellä.
Aluksen ainoaksi merkittäväksi voitoksi jäi Saksan keisarikunnan laivaston sukellusveneen SM U-29 (Otto Weddigen) upotus törmäämällä 18. maaliskuuta 1915. Dreadnought on ainoa taistelulaiva, joka on upottanut sukellusveneen. Alus oli vuoden 1916 alussa huollettavana. Vanhentuneisuutensa vuoksi alus siirrettiin toukokuussa 1916 Sheernessiin 3. taistelulaivueen, joka koostui King Edward VII -luokan aluksista, lippulaivaksi torjumaan saksalaisten taisteluristeilijöiden uhkaa. Se palautettiin Suureen laivastoon (engl. Grand Fleet) 4. taistelulaivueen lippulaivaksi maaliskuusta elokuuhun 1918, jolloin se oli jo huonossa kunnossa jatkuvan partioinnin takia. Tämän jälkeen se asetettiin Rosythiin reserviin. Laiva poistettiin käytöstä 31. maaliskuuta 1920, myytiin T. Ward & Companylle 1922 romutettavaksi. Se romutettiin 1923 Invernessissä.
Muuta

Helmikuussa 1910 Dreadnought joutui Dreadnought-huijauksena tunnetun kuuluisan pilan tapahtumapaikaksi.
Dreadnought vuonna 1911
HMS Undervattensbåten N:r 3

| HMS Undervattensbåten N:r 3 |
| --- | --- |

Aluksen vaiheet
Rakentaja:  Motala
Laskettu vesille:  14. huhtikuuta 1909
Palveluskäyttöön:  joulukuu 1909
Poistui palveluskäytöstä:  21. marraskuuta 1930
Tekniset tiedot
Uppouma:  138 t
Pituus:  26,8 m
Leveys:  3,6 m
Syväys:  3,3 m
Koneteho:  1-akselinen, 1 x 6-sylinterinen Atlas U-11 -dieselmoottori 225 hv 1 x sähkömoottoria
Nopeus:  8,8 solmua (pinnalla) 6,6 solmua (sukelluksissa)
Miehistöä:  10
Aseistus
Aseistus:  1 x 45,7 cm M/04 -torpedoputki
HMS Undervattensbåten N:r 3 (runkonumero 3) oli Ruotsin laivaston Undervattensbåten N:r 2 -luokan sukellusvene.
Valmistus

Alus tilattiin Motalasta. Se laskettiin vesille 14. huhtikuuta 1909 ja liitettiin laivastoon vielä saman vuoden joulukuussa.
Palvelus

Alus poistettiin palveluksesta 21. marraskuuta 1930. Sen myöhempi kohtalo on tuntematon.
HMS Undervattensbåten N:r 2

| HMS Undervattensbåten N:r 2 |
| --- | --- |

Aluksen vaiheet
Rakentaja:  Motala
Laskettu vesille:  25. helmikuuta 1909
Palveluskäyttöön:  16. lokakuuta 1909
Poistui palveluskäytöstä:  6. kesäkuuta 1929
Tekniset tiedot
Uppouma:  138 t
Pituus:  26,8 m
Leveys:  3,6 m
Syväys:  3,3 m
Koneteho:  1-akselinen, 1 x 6-sylinterinen Atlas U-11 -dieselmoottori 225 hv 1 x sähkömoottoria
Nopeus:  8,8 solmua (pinnalla) 6,6 solmua (sukelluksissa)
Miehistöä:  10
Aseistus
Aseistus:  1 x 45,7 cm M/04 -torpedoputki
HMS Undervattensbåten N:r 2 (runkonumero 2) oli Ruotsin laivaston Undervattensbåten N:r 2 -luokan sukellusvene.
Valmistus

Alus tilattiin Motalasta. Se laskettiin vesille 25. helmikuuta 1909 ja liitettiin laivastoon vielä samana vuonna 16. lokakuuta.
Palvelus

Alus poistettiin palveluksesta 6. kesäkuuta 1929. Sen myöhempi kohtalo on tuntematon.
HMS Ulysses (R69)

| HMS Ulysses |
| --- | --- |
 HMS Ulysses tammikuussa 1944

Aluksen vaiheet
Rakentaja:  Cammell Laird, Birkenhead
Kölinlasku:  14. maaliskuuta 1942
Laskettu vesille:  22. huhtikuuta 1943
Palveluskäyttöön:  23. joulukuuta 1943
Loppuvaihe:  romutettu 1969
Tekniset tiedot
Uppouma:  1 806 t (standardi) 2 091 t (max)
Pituus:  111 m
Leveys:  10,9 m
Syväys:  3 m
Koneteho:  40 000 hv
Nopeus:  37 solmua (69 km/h)
Miehistöä:  180
Aseistus
Aseistus:  4 × QF 4,7" Mk XII CP Mk XXII -asennuksina 2 × Bofors 40 mm kaksiputkisena Mk IV asennuksena 2 × Oerlikon 20 mm kaksiputkisena Mk V asennuksena 2 × Oerlikon 20 mm yksiputkisina Mk III asennuksina 8 × 21" (533 mm) torpedoputkea
HMS Ulysses (viirinumerot R69 ja F17) oli Britannian kuninkaallisen laivaston U-luokan hävittäjä toisessa maailmansodassa ja sen jälkeen tyypin 15 nopeaksi sukellusveneentorjuntafregatiksi muutettuna viirinumerolla F17.
Valmistus

Alus tilattiin huhtikuussa 1941 sodan ajan hätäohjelmassa (engl. War Emergency Programme) Cammell Lairdilta Birkenheadistä, missä köli laskettiin 14. maaliskuuta 1942 telakkanumerolla 1103. Alus laskettiin vesille 22. huhtikuuta 1943 ja valmistui 23. joulukuuta.
Palvelus

Alus sijoitettiin 1963 poistolistalle ja sitä käytettiin varaosina aina vuoteen 1969 saakka. Hylky myytiin lokakuussa 1969 Davies and Cannille Plymouthiin romutettavaksi.
Heikki Savikoski

Heikki Savikoski (s. 19. joulukuuta 1990) on suomalainen pesäpalloilija. Savikoski edusti Superpesiksessä pelaavaa Kempeleen Kiriä. Savikosken sopimus Kirin kanssa on voimassa kauden 2021 loppuun saakka, johon se lopulta päättyi. Hänen kasvattajaseuransa on Haapaveden Urheilijat. Savikoski pelaa sisäpelissä vaihtajana ja ulkokentällä kolmosvahtina tai kolmospolttajana. Hänet valittiin Superpesiksen vuoden tulokkaaksi vuonna 2016. Savikoski on pelannut urallaan kauden 2020 päättymiseen mennessä 97 Superpesiksen runkosarjaottelua. Näissä hän on lyönyt kahdeksan kunnaria ja kahdeksan tavallista juoksua, tuonut 105 juoksua ja kerännyt 386 kärkilyöntiä. Savikoski on pelannut urallaan 11 Superpesiksen karsintasarjan ottelua. Näissä hän on tuonut 14 juoksua ja kerännyt 43 kärkilyöntiä. Savikoski on pelannut urallaan yhden Superpesiksen uusintaottelun. Tässä hän keräsi kaksi kärkilyöntiä. Savikoski on pelannut urallaan Kempelen Kirissä, Ylivieskan Kuulassa ja Haapajärven Pesä-Kiiloissa 158 Ykköspesiksen runkosarjaottelua.
Myös Savikosken veli Aappo pelaa Superpesistä Kirin joukkueessa.
Heikki Savolainen

Heikki Savolainen on seuraavien henkilöiden nimi:
Heikki Savolainen (1907–1997), suomalainen telinevoimistelija, lääkintöneuvos
Heikki Savolainen  (1922–1975), suomalainen näyttelijä
Heikki Savolainen (s. 1964), suomalainen tuottaja ja äänittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heikki Savolainen”, voi hakea sivunnimihaulla, laajalla sivunnimihaulla tai tekstihaulla.
Guéra

Guéra on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002 samannimisesta prefektuurista. Guéran pinta-ala on 58 950 neliökilometriä. Vuonna 2008 alueella arvioitiin olevan noin 438 000 asukasta.
Alueen pääkaupunki on Mongo. Se sijaitsee maan keskiosassa Bathan eteläpuolella. 
Alueen asukkaista noin kaksi kolmannesta on hadjaraita, viidennes arabeita.
Guémonin alue

| Guémonin alue région du Guémon |
| --- | --- |
 Montagnesin piirikunta ja siihen kuuluva Guémonin alue (vihreällä) Norsunluurannikon kartalla.
Valtio:  Norsunluurannikko
Piirikunta:  Montagnes
Hallinto:  
 – hallinnollinen keskus:  Duékoué
Pinta-ala:  6 695 km²
Väkiluku (2014):  919 400
Guémonin alue (ransk. région du Guémon) on Montagnesin piirikuntaan kuuluva hallintoalue Norsunluurannikon länsiosassa. Sen pinta-ala on 6 695 neliökilometriä. Hallinnollinen keskus on Duékoué. Asukkaita on 919 400 henkeä (vuonna 2014).
Guémonin alue rajoittuu idässä Haut-Sassandran, etelässä Nawan, lounaassa Cavallyn ja luoteessa Tonkpin alueisiin. Päiväntasaajailmastoon kuuluu kaksi sade- ja kuivaa kautta. Vuotuinen sademäärä on 1500–2000 millimetriä. Alueella sijaitsevat Taïn ja Mont Pékon kansallispuistot.
Alue käsittää Bangolon, Duékouén, Facoblyn ja Kouiblyn departementit ja kunnat.
Seudun pääelinkeino on maa- ja metsätalous, joka tuottaa muun muassa riisiä, maniokkia, banaania, kahvia, kaakaota ja kautsua. Lisäksi harjoitetaan kaupankäyntiä, kalastusta ja kaivetaan kultaa. Teollisuutta edustaa puutavaran jalostus.